**INDOKOLÁS**

**a települési támogatás keretében nyújtott ellátások és a szociális szolgáltatások helyi szabályozásáról szóló 8/2015.(II.27.) önkormányzati rendelet módosításához**

1. **§**

A bevezetésre kerülő új támogatási forma rendkívüli települési támogatásként, speciális diétát igénylő gyermekek étkezési támogatása elnevezéssel kerül rögzítésre.

A speciális diétát igénylő gyermekek étkezési támogatásának, valamint a korábban bevezetett szén-monoxid érzékelő készülék vásárlásához nyújtott támogatásának összege az egy naptári évben kifizethető rendkívüli települési támogatások keretösszegébe nem kerül beszámításra.

1. **§**

Meghatározásra kerültek a speciális diétát igénylő gyermekek étkezési támogatása jogosultsági feltételei, a támogatás formája és összege. A magasabb összegű családi pótlékban részesülő, egészségügyi okból speciális diétát igénylő gyermekek étkeztetéssel összefüggő költségeinek kompenzálására a szülő gyermeke jogán, vagy közoktatási intézménybe járó nagykorú gyermek saját jogán jogosult a támogatásra, amennyiben a szolgáltató nem tudja biztosítani a szakorvosi igazolással rendelkező gyermek részére a speciális étrendet. A támogatás iránti kérelemhez csatolni kell a 16. életévét betöltött gyermek esetén az érvényes diákigazolvány másolatát, a szakorvos igazolását a speciális diéta szükségességéről, és a gyermekétkeztetést biztosító szolgáltató nyilatkozatát arra vonatkozóan, hogy a gyermek számára a szakorvos által előírt diétás étkezést nem tudja biztosítani. A támogatás összege tárgyévben bölcsődés és óvodás gyermek esetén 60.000,- Ft, általános iskolás gyermek esetén 80.000,- Ft, középiskolás gyermek esetén 100.000,- Ft.

1. **§**

A hatálybalépést tartalmazza.